ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029529
ขอให้แก้ไขปัญหาการปล่อยน้ำจากการประกอบกิจการโรงงานปูน (ไม่ทราบชื่อ) บริเวณ ซอยราษฎร์บูรณะ 16 แขวงบางปะกอก เขตราษฎร์บูรณะ กรุงเทพมหานคร จุดสังเกตตรงข้ามบิ๊กซี ซูเปอร์เซ็นเตอร์ สาขา ราษฎร์บูรณะ เนื่องจากผู้ร้องแจ้งว่าบริเวณด้านหลัง (ระบุตามผู้ร้องแจ้ง) เป็นโรงงานประกอบกิจการเกี่ยวกับปูน (ไม่ทราบชื่อและรูปพรรณสัณฐานเจ้าของโรงงาน) โดยโรงงานฯมีการปล่อยน้ำ (ไม่ระบุว่าเป็นน้ำเสียหรือไม่) เข้ามายังบริเวณบ้านของผู้ร้อง ผู้ร้องแจ้งว่า "บางช่วงน้ำซึมเข้ามา บางช่วงน้ำท่วมขัง และแห้งไป" โดยน้ำดังกล่าวเป็นน้ำที่เกิดจากการประกอบกิจการของโรงงานฯ บางครั้งมีกลิ่นเหม็น บางครั้งไม่มีกลิ่นเหม็น (ระบุตามผู้ร้องแจ้ง) ส่วนบริเวณด้านหน้าจะมีร้าน ชื่อ "......" โดยมีการเปิดให้เช่าซ่อมรถ สอนขับรถ เปิดให้บริการล้างรถ และมีศูนย์อาหาร ซึ่งบริเวณนี้ก็มีการปล่อยน้ำมายังบ้านผู้ร้องเช่นกัน ผู้ร้องคาดว่าน่าจะเป็นเจ้าของเดียวกันกับโรงงานฯดังกล่าว จากกรณีดังกล่าวทำให้ผู้ร้องได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 23 ปีแล้ว เบื้องต้นเคยแจ้งเรื่องไปที่สำนักงานเขตราษฎร์บูรณะแล้ว (เพียงกล่าวอ้างถึง) แต่ยังประสบปัญหาอยู่เช่นเดิม ผู้ร้องประสงค์ให้หน่วยงานที่เกี่ยวข้องแก้ไขปัญหาฯดังกล่าว เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata